《九日偕府城诸贵人游南山寺分韵和杜工部九日》
宋代·何梦桂

饭山吟瘦带围宽，过得秋来一日欢。
谩道高风怜破帽，还应衰日恋南冠。
黄花几度今人老，蓝水千年时梦寒。
日暮归来成醉倒，南山风雨不堪看。

作者简介：淳安人，生卒年均不详，约宋度宗咸淳中前后在世。咸淳元年，（公元一二六五年）进士，为太常博士，历监察御史官，大理寺卿。引疾去，筑室小酉源。元至元中，屡召不起，终于家。梦桂精于易，著有易衍及中庸，致用。